อย่าถามค่ะ พอดีเราเป็นคน มีประจำเดือนไม่ปกติ บาง 2 เดือนมาครั้ง บ้างก็ 1 เดือนมาครั้ง แต่มารอบนี้ 4 เดือนแล้ว ประจำเดือนยังไม่มา แล้วก็มีอาการ ปวดท้องน้อยเป็นๆหายๆ ร่วมกับปวดหลัง ลองซื้อที่ตรวจครรภ์มา ตรวจ ก็ขึ้น 1 ขีด ตรวจไป 2 รอบก็เหมือนเดิม ช่วงที่มีประจำ ก็จะปวดท้องมาก เกิดจากสาเหตุไดได้บ้างค่ะ
สวัสดีค่ะ ประจำเดือนที่เป็นปกตินั้น ควรจะต้องมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่สม่ำเสมออยู่เดิม แสดงว่าอาจจะมีปัญหาใดๆอยู่เช่นถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบา แต่อย่างไรก็ตามยังมีโอกาสตั้งครรภ์ได้ซึ่งถ้าตอนนี้ประจำเดือนไม่มาถึง 4 เดือนแล้ว ควรยืนยันการตั้งครรภ์ร่วมไปด้วยค่ะ หากให้ผลลบ แต่รอบเดือนก็ยังไม่มา ควรไปตรวจพบแพทย์เพื่อหาสาเหตุที่แน่ชัดและรักษาตามสาเหตุนั้นๆต่อไป อาการปวดท้องและปวดหลังดังกล่าวมา ไม่ได้จำเพาะเจาะจงต่ออาการใด และอาจไม่ได้สัมพันธ์กับรอบเดือนที่ไม่มา คืออาจเป็นปัญหาอื่นๆเช่น ปัญหาของกล้ามเนื้อ เส้นเอ็น กระดูกสันหลังได้ ควรไปพบแพทย์เพื่อตรวจยืนยันการตั้งครรภ์ดูอีกครั้ง